Prieto demana una reunió entre el Ministeri, la Generalitat i'ajuntaments per a consensuar infraestructures de connexió entre Gandia i Dénia
21 març 2024

## Prieto demana una reunió entre el Ministeri, la Generalitat i'ajuntaments per a consensuar infraestructures de connexió entre Gandia i Dénia21 març 2024Última actualització: 08 maig 2024

![](../gestion/img/3277c7d565935ac8901a15549edc1f8893d0ae151e02818b91cfdfc388bfe5de.jpg)  
  

L’alcalde de Gandia, ****José Manuel Prieto,**** ha anunciat en el plenari d’este matí que l’Ajuntament de Gandia ha remés una carta adreçada al ministre de Transports i Mobilitat Sostenible, ****Óscar Puente****, i al president de la Generalitat Valenciana, ****Carlos Mazón****, per tal de demanar una reunió conjunta amb els ajuntaments implicats per a impulsar dues infraestructures bàsiques per a millorar la connectivitat i la competitivitat dels territoris de la Safor i la Marina: el tramvia Gandia-Dénia i el Tren de la Costa. “__Gandia no renuncia a res i aspira a tot en matèria d’infraestructures__”, ha indicat ****Prieto****.

Respecte al tramvia Gandia-Dénia, l’alcalde ha indicat que és “__una proposta realista que sempre l’hem defensada des de l’inici, quan ens la va presentar el Govern del Botànic, perquè pensem que vertebrarà la Safor i la Marina, i donarà accés a serveis públics importants com és l’hospital comarcal__”.

Prieto ha explicat els avantatges d’este projecte: “__És una solució sostenible, en tant que facilita el desplaçament en recorreguts curts i evita l’ús del cotxe. De reduït impacte ambiental, ja que el tren pot funcionar a velocitat reduïda en els trams urbans sense provocar cap cicatriu en les poblacions. És un projecte estratègic en l’àmbit turístic, social i d’intercanvi cultural__”.

Respecte al Tren de la Costa, “__creiem que és necessari, però no tal com està plantejat ara el projecte__”. L’alcalde ha recordat que l’Ajuntament va al·legar per dues vegades, en 2016 i 2018. “__Vam demanar que es canviaren dos qüestions. No volem que l’estació de passatgers estiga fora del centre de la ciutat. I no volem que l’ample de via no siga el mateix en el tram des de Gandia fins a Benidorm que des de Benidorm fins a Alacant. En el primer tram, hi ha un ample de via convencional i en el segon, és una via més ràpida. I no volem que hi haja desavantatges competitius__”.

Per això, l’alcalde ha demanat hui per carta al Ministeri de Transports i Mobilitat Sostenible que responga a les al·legacions que va presentar l’Ajuntament de Gandia al projecte del Tren de la Costa, per a continuar amb el següent tràmit que és la Declaració d’Impacte Ambiental.

Prieto ha expressat que aspira a un __“acord entre totes les Administracions__”, per això ha sol·licitat hui formalment al Ministeri i a la Generalitat una reunió entre les administracions implicades, “__per coordinar solucions de mobilitat complementàries i vitals, les quals no poden esperar més anys ni més retards__”.

Prieto, a més, ha anunciat que convocarà als alcaldes dels municipis afectats perquè, entre tots, “__consensuem una estratègia per seguir reivindicant junts infraestructures de connexió entre la Safor i la Marina. Gandia té vocació d’exercir lideratge i capitalitat i, entre tots, seguirem defensant infraestructures per a vertebrar dos comarques vitals per a la Comunitat Valenciana i per a garantir la competitivitat futura de les empreses i els projectes de vida de la ciutadania__”.